recursal/SuperWikiNEXT-32B huggingface dataset:
**குந்தல் அணை** (*Kundal Dam*) பாக்கித்தான் நாட்டின் கைபர் பக்துன்வா மாகாணத்தில் உள்ள உள்ள சுவாபி மாவட்டத்தில் அமைந்துள்ளது. குந்தல் அணையானது தரிசு நிலத்தை வளப்படுத்தவும், வெள்ளத்தை கட்டுப்படுத்தவும், அப்பகுதியில் தண்ணீர் பற்றாக்குறையை பூர்த்தி செய்யவும் தேவையான தண்ணீரை வழங்கும். அணையின் மூலம் சுமார் 13340 ஏக்கர் நிலம் பாசன வசதியைப் பெறும். பாக்கித்தான் நாட்டின் நீர் மற்றும் மின்சார அமைச்சகமும் இயக்குநரகம் பொது சிறு அணைகள் பொது நிதியுதவி அளித்துள்ளது, நீர்ப்பாசனத் துறை, கைபர் பக்துன்க்வா அரசு ஆகியவை குண்டல் திட்டத்தை செயல்படுத்தும் முகமைகளாக உள்ளன.

குண்டல் அணை 48மீ உயரமும் 320மீ நீளமும் கொண்டதாக குந்தல் அணை உள்ளது. அணையின் இயல்பான பாதுகாப்பு அளவு கடல்மட்டத்திலிருந்து 487.5 உயரமும் முற்றிலுமான சமதள நிலப்பரப்பு 467 மீட்டர்களாகும். பெசாவர் கட்டுமான நிறுவனமொன்று அணையை வடிவமைத்து நிர்வகிக்கிறது. ஒப்பந்ததாரராக சர்வார் அண்ட் கோ என்ற தனியார் நிறுவனமும் நீர்ப்பாசன முறையை பொறியாளர் சலா உத் தினும் வடிவமைத்தனர். நீர்ப்பாசன அமைப்பு மூன்று தலைகீழ் குழாயமைப்பும் பல நீர்வழி கால்வாய்ப் பாலமும் வீழ்ச்சி கட்டமைப்புகளையும் கொண்டுள்ளது. பிரதான கால்வாயின் வடிவமைப்பு கொள்ளளவு 54 கன அடியாகும்.

இதையும் காண்க
-------------

* டார்பெலா அணை

மேற்கோள்கள்
-----------

1. ↑  "13 DAMS UNDER CONSTRUCTION IN VARIOUS PARTS OF COUNTRY". radio.gov.pk.
2. ↑  "CDWP approves 38 projects worth Rs244.5 billion". thenews.com.pk.
3. ↑  "Water for power". tns.thenews.com.pk.
4. ↑  "Tarbela fifth extension project gets CDWP's nod". tribune.com.pk.
5. ↑  "Work on 12 small dams underway in KP". thenews.com.pk.
6. ↑  "Kundal Dam". nation.com.pk.

புற இணைப்புகள்
--------------

* Kundal Dam Facebook Page
**இந்தி ருசி பாய் பாய்** (*Hindi rusi bhai bhai* பொருள்: இந்தியர்களும் உருசியர்களும் சகோதரர்கள்") என்பது 1950கள் முதல் 1980கள் வரை இந்தியாவில் பயன்படுத்தப்பட்ட ஒரு அரசியல் முழக்கம் ஆகும்.    இது இந்தியாவிலும் சோவியத் ஒன்றியத்திலும் அதிகாரப்பூர்வமாக முழங்கப்பட்டது. 1955, நவம்பர், 26 அன்று பெங்களூரில் நடந்த கூட்டத்தில் நிக்கித்தா குருசேவ் இதை அறிவித்தார்.

வரலாறு
------

"அமைதியான சகவாழ்விற்கான ஐந்து கோட்பாடுகள்" அல்லது "பஞ்ச சீலம்" என்பதன் கீழ், 1954-1962 இக்கும் இடையில், புதிய குடியரசான இந்தியாவிற்கும் சீனாவிற்கும் இடையேயான சகோதரத்துவத்தை அறிவிக்கும் வகையில் உருவாக்கபட்ட "இந்தி சினி பாய் பாய்" என்ற இதேபோன்ற முழக்கத்திலிருந்து இது வந்தது. இறுதியில் 1962 இன் இந்திய சீனப் போருடன் அது முடிவடைந்தது. இதேபோல், சோவியத் ஒன்றியத்தில், மாஸ்கோ-பீக்கிங் பாடலில் இருந்து பெறப்பட்ட "உருசியர்களும் சீனர்களும் என்றென்றும் சகோதரர்கள்" என்ற முழக்கம் இருந்தது. அது சீன-சோவியத் பிளவுடன் முடிந்தது. 

இந்த முழக்கம் சோவியத் இலக்கியத்தில் பயன்படுத்தப்பட்டது, எடுத்துக்காட்டாக, லாசர் லாகின் எழுதிய "ஓல்ட் மேன் ஹாட்டாபிச்" என்ற நூலிலும் தொடர்புடைய திரைப்படத்திலும் இடம்பெற்றது.  லெவ் காசிலின் "பீ பிரிபெர்டு, யுவர் மெஜஸ்டி" படத்திலும் இது முக்கியமாக இடம்பெற்றது. சோவியத் ஒன்றியத்தின் வீழ்ச்சிக்குப் பிறகும், 1991 இல் எல்டார் ரியாசனோவ் எழுதிய ப்ராமிஸ்டு ஹெவன் என்ற திரைப்படம் போன்றவற்றிலும் இந்த பயன்பாடு தொடர்ந்தது.

இந்தி மொழியில் *பாய்* என்ற சொல்லுக்கு "சகோதரன்" என்று பொருள் ஆகும். மேலும் சொற்பிறப்பியல் ரீதியாக உருசிய சொல்லான *брат* ("பிராட்") உடன் இது ஒத்துள்ளது. பிற இந்தோ-ஐரோப்பிய மொழிகளிலும் இந்தச் சொல்லுடன் ஒத்துப் போகிறது உள்ளன: அவை ஆங்கிலத்தில் *பிரதர்*, லத்தீன் மொழியில் *frater* (ஃபிரதர்), கிரேக்கத்தில் *φράτηρ*(ஃபிராதேர்) ஆகும்.

மேற்கோள்கள்
-----------

1. ↑  Anand, Aanchal (19 August 2011). "Hindi-Russi Bhai Bhai: Celebrating 40 years of the Friendship Treaty".
2. ↑  "In India- Formed, the National Preparatory Committee for the XIX World Festival of Youth and Students in Russia – BRICS International Forum". *www.bricsforum.in*.
3. ↑  "r/PropagandaPosters - Soviet Poster in Russian and Hindi Saying "Hindi rusi bhai bhai" Translation- "Russians and Indians are brothers" Post 1962". *reddit*.
4. ↑  (in உருசிய மொழி) Давно.ру
5. ↑  (in உருசிய மொழி) Серов, Вадим. Энциклопедический словарь крылатых слов и выражений. «Локид-Пресс», 2003.
6. ↑  (in உருசிய மொழி) Л. Лагин. Старик Хоттабыч
**இந்தர் பிர் சிங் பாசி** *(Inder Bir Singh Passi)* இயற்கணிதத்தில் நிபுணத்துவம் பெற்ற ஓர் இந்திய கணிதவியலாளர் ஆவார்.

1983 ஆம் ஆண்டு கணித அறிவியலுக்காக வழங்கப்படும் இந்தியாவின் மிக உயர்ந்த அறிவியல் மற்றும் தொழில்நுட்பத்திற்கான விருதான சாந்தி சுவரூப் பட்நாகர் விருது இவருக்கு வழங்கப்பட்டது. நுண் இயற்கணிதத்தின் ஒரு பிரிவான குலக் கோட்பாடு பிரிவில் பாசி இந்தியாவில் ஒரு குறிப்பிடத்தக்க கணிதவியலாளர் ஆக இருந்தார். குலக் கோட்பாட்டின் சில அம்சங்களுக்கு குறிப்பாக குல வளையங்களை ஆய்வு செய்வதில் குறிப்பிடத்தக்க பங்களிப்பை வழங்கியுள்ளார். பரிமாண துணைக்குழுக்கள், குழு வளையங்களில் பெரிதாக்க சக்திகள் மற்றும் தொடர்புடைய பிரச்சினைகள் குறித்த இவரது முடிவுகள் பரந்த அங்கீகாரத்தைப் பெற்றுள்ளன. பரிமாண துணைக்குழுக்கள், குழு வளையங்களில் பெரிதாக்க சக்திகள் மற்றும் தொடர்புடைய பிரச்சினைகள் குறித்த இவரது முடிவுகள் பரந்த அங்கீகாரத்தைப் பெற்றுள்ளன. இவரது 1979 ஆம் ஆண்டு தனிவரைவு பொருளின் நிலை என்பது ஒரு அடிப்படை குறிப்பு மூலம் என்று தொகுத்துக் கூறுகிறது.

மேற்கோள்கள்
-----------

1. ↑  Inder Bir Singh Passi (1979). *Group Rings and Their Augmentation Ideals*. Springer. பக். 137.
2. ↑  Sukumar Mallick; Saguna Dewan; S C Dhawan (1999). *Handbook of Shanti Swarup Bhatnagar Prize Winners(1958 - 1998)*. New Delhi: Human Rsource Development Group, Council of Scientific & Industrial Research. பக். 118. Archived from the original on 4 மார்ச் 2016.. பார்த்த நாள்: 23 June 2013.
***லிப்ஸ்டிக் அண்டர் மை புர்கா*** (***Lipstick Under My Burkha***) என்பது 2017 ஆண்டைய இந்தியத் திரைப்படமாகும். இதை எழுதி இயக்கியவர் ஆலங்கிரிதா ஸ்ரீவாஸ்தவா படத்தை தயாரித்தவர் பிரகாஷ் ஜா. இப்படத்தில் கொங்கண சென் ஷர்மா, ரத்னா பாதக், ஆஹானா குமாரா, பிளபீட்டா போர்த்தகரூர் ஆகியோர் முன்னணி பாத்திரங்களிலும், இவர்களுடன் சுஷந்த் சிங், விக்ரன் மஸ்ஸி, ஷஷாங்க் அரோரா, வைபவ் தத்வாவாடி, ஜகத் சிங் சோலங்கி ஆகியோரும் நடித்துள்ளனர். படத்தின் முதல் முன்னோட்டம் 2016 அக்டோபர் 14 அன்று வெளியிடப்பட்டது. இந்த படம் டோக்கியோ மற்றும் மும்பை திரைப்பட விழாக்களில் திரையிடப்பட்டது, அங்கு ஸ்பிரிட் ஆஃப் ஆசியா பரிசு மற்றும் பாலின சமத்துவத்தின் சிறந்த திரைப்படத்திற்கான ஆக்ஸ்பாம் விருது ஆகியவற்றை வென்றது. இந்தத் திரைப்படம் பாக்ஸ் ஆபிஸில் விமர்சன ரீதியாகவும், வணிக ரீதியாகவும் வெற்றி பெற்றது.

கதை
---

ஜீன்ஸ் ஆடை அணிந்து சுதந்திரமாக வாழும் ஆசை கொண்ட இஸ்லாமியப் பெண் ஒருவர், அனுதினமும் புர்கா தைப்பதிலேயே தனது பருவத்தைக் கழிக்க நேர்கிறது. விரும்பிய காதலனை மணக்க முடியாமல் தாய் செய்துவைத்த திருமணத்துக்கு ஆளாகும் பெண் ஒருவர், தனது சமூக மரபுக்கெதிரான தன் எதிர்ப்பைக் காட்டுகிறார். திருமண நிச்சயதார்த்தன்றே தன் காதலனுடன் உறவுகொள்கிறார். மற்றொரு மணமான இஸ்லாமியப் பெண்ணோ பணியிடத்தில் திறம்படச் செயலாற்றுகிறாள்; படுக்கையிலோ அவளை உறவுகொள்வதற்கான இயந்திரம் போல் பயன்படுத்துகிறான் கணவன். 50 வயதைக் கடந்த மற்றொரு பெண் தனது பெயரைக் கூட மறக்கும் அளவுக்குப் புற உலகினரால் நடத்தப்படுகிறார். தனக்கு நீச்சல் கற்றுத்தரும் இளைஞனிடம் மேற்கொள்ளும் தொலைபேசி உரையாடல் வழியே புதியதொரு உலகத்தைத் தரிசிக்கிறார்.

இந்த நால்வரையும் அவர்களைக் குற்றம் சுமத்த எந்தத் தகுதியுமற்ற ஆண்கள் அற்பக் காரணங்களுக்காகக் குற்றப்படுத்துகிறார்கள். பெண்களின் எந்தக் கனவையும் புரிந்துகொள்ளாத ஆண்கள், இதற்கெல்லாம் தகுதியற்றவர்கள் என்கிறார் இயக்குநர்.

மேற்கோள்கள்
-----------

1. ↑  "Lipstick Under My Burkha stays strong at box office, Munna Michael disappoints". ஹிந்துஸ்தான் டைம்ஸ். 24 July 2017. 12 August 2017 அன்று பார்க்கப்பட்டது. Italic or bold markup not allowed in: `|publisher=` (உதவி)
2. ↑  "Box Office: Worldwide collections and day wise break up of Lipstick Under My Burkha". Bollywood Hungama. 22 July 2017. 25 July 2017 அன்று பார்க்கப்பட்டது.
3. ↑  "India's Lipstick Waale Sapne to premiere at Tokyo film fest". *Hindustan Times*. 2017-03-03 அன்று பார்க்கப்பட்டது.
4. ↑  "Of grit and grace".
5. ↑  "It's not just about clothes". *The Hindu*. 2017-03-03 அன்று பார்க்கப்பட்டது.
6. ↑  "Women on a mission". *The Hindu*. 2017-03-03 அன்று பார்க்கப்பட்டது.
7. ↑  "Alankrita was my best associate: Prakash Jha".
8. ↑  "Girl, You'll be a Woman Soon".
9. ↑  "Konkona, Ratna Pathak and hidden desires in Lipstick Under My Burkha trailer". *ஹிந்துஸ்தான் டைம்ஸ்*. 14 October 2016. .
10. ↑  "'Lipstick Under My Burkha' typifies what's wrong with feminist movement | Business Standard News". *Business Standard*. 2016-10-15. 2017-03-03 அன்று பார்க்கப்பட்டது.
11. ↑  "Munna Micheal Down On Monday - Lipstick Holds".
12. ↑  "Munna Micheal And Lipstick Under Burkha Day Five Business".
**நாட்காட்டி (புதிய வடிவம்) சட்டம் 1750** (*Calendar (New Style) Act, 1750*, அல்லது *Chesterfield's Act*) பெரிய பிரித்தானிய நாடாளுமன்றத்தில் இயற்றப்பட்ட ஒரு சட்டம் ஆகும். இச்சட்டம் இங்கிலாந்து மற்றும் பிரித்தானிய ஆள்புலங்களின் நாட்காட்டிக்கு மேற்கொள்ளப்பட்ட ஒரு திருத்தம் ஆகும். இதன் படி மார்ச் 25 இல் கொண்டாடப்பட்டு வந்த புத்தாண்டு சட்டப்படியாக சனவரி 1 இற்கு மாற்றப்பட்டது. அத்துடன் ஏனைய மேற்குலக ஐரோப்பிய நாடுகளைப் போல கிரெகொரியின் நாட்காட்டியை ஏற்றுக் கொண்டது.

இங்கிலாந்து, மற்றும் வேல்சு
---------------------------

இங்கிலாந்து, மற்றும் வேல்சில், சட்டப்படியான 1751 ஆம் ஆண்டு மார்ச் 25 முதல் டிசம்பர் 31 வரையுமே இருந்தது. இதன்படி அவ்வாண்டின் நாட்கள் மொத்தம் 282 ஆகக் குறைக்கப்பட்டது. 1752 ஆம் ஆண்டு சனவரி 1 இல் ஆரம்பமானது. ஏனைய ஐரோப்பிய நாடுகளில் பயன்படுத்தப்பட்டு வந்த கிரெகொரியின் நாட்காட்டி இங்கிலாந்திலும் பயன்பாட்டுக்கு வந்தது. இதற்காக நாட்காட்டி 11 நாட்கள் முற்போடப்பட்டது: 1752 செப்டம்பர் 2 புதன்கிழமைக்கு அடுத்த நாள் 1752 செப்டம்பர் 14 வியாழக்கிழமையாக மாற்றப்பட்டது. இதனால் 1752 ஆம் ஆண்டு 355 நாட்களை மட்டுமே கொண்டிருந்தது.

ஸ்கொட்லாந்து
------------

ஸ்கொட்லாந்து ஏற்கனவே மாற்றத்தைக் கொண்டு வந்து விட்டது. புத்தாண்டு 1600 ஆம் ஆண்டு சனவரி 1 இல் ஆரம்பித்தது. புதிய சட்டத்தின் படி ஸ்கொட்லாந்து 1752 ஆம் ஆண்டில் கிரெகொரியின் நாட்காட்டியை நடைமுறைக்குக் கொண்டு வந்தது.

மேற்கோள்கள்
-----------

1. ↑  பார்க்க: Cal (Unix) and the Oracle Solaris manual: "An unusual calendar is printed for September 1752. That is the month 11 days were skipped to make up for lack of leap year adjustments".
2. ↑  Spathaky, Mike *Old Style and New Style Dates and the change to the Gregorian Calendar*
3. ↑  John James Bond, *Handy-book of rules and tables*, footnote on pages xvii–xviii (1875). Original text of the Scottish decree.]

வெளி இணைப்புகள்
---------------

* *An act for regulating the commencement of the year; and for correcting the calendar now in use*, *Statutes at Large*, volume 20, 1765. The original 1750/51 Act.
**அமங்கல்** (*Amangal*) என்பது இந்திய மாநிலமான தெலங்காணாவின் ரங்கா ரெட்டி மாவட்டத்தில் உள்ள ஒரு நகராட்சியாகும். மேலும் இது கல்குருத்தி மக்களவைத் தொகுதியின் கீழ் உள்ளது. இது கந்துகூர் வருவாய் பிரிவின் அமங்கல் மண்டலத்தில் அமைந்துள்ளது.

நிலவியல்
--------

அமங்கல் 16.850 ° வடக்கிலும் 78.533 ° கிழக்கிலும் அமைந்துள்ளது. இதன் சராசரி உயரம் 507 மீட்டர் (1,663 அடி) ஆகும்.

வரலாறு
------

இரச்செர்லா பத்மநாயக்க வம்சம் 13ஆம் நூற்றாண்டில் அமங்கலை அதன் தலைநகராக ஆட்சி செய்தது.  பத்மநாயக்கன் வம்சம் காக்கத்திய மன்னர்களின் நிலப்பிரபுக்களாக இருந்தனர். இரச்செர்லா நாயக்கர்கள் தங்கள் தலைநகரான அனுமகல்லுவில் (அமங்கல்) இருந்தனர். இரச்செர்லா பத்மநாயக்க வம்சத்தின் முன்னோடி முதலாம் சிங்கமநாயக்கன் என்பவனாவான். அவன் தனது இராச்சியத்தை அமங்கலில் இருந்து ஆட்சி செய்தான். அதைத் தொடர்ந்து, அவனது வாரிசுகள் இரச்சகொண்டா மற்றும் தேவரகொண்டாவுக்கு மாறினர். பொ.ச. 1360ஆம் ஆண்டில், தலைநகரத்தை அனபோத நாயக்கன் என்பவன் அனுமகல்லுவிலிருந்து இரச்சகொண்டாவுக்கு மாற்றினான். அங்கு அவன் ஒரு வலுவான கோட்டையைக் கட்டினான். நிர்வாக வசதிக்காக அனபோத நாயக்கன் இராச்சியத்தை இரண்டாகப் பிரித்தான். அவனது சகோதரன் மாதநாயக்கன் தேவரகொண்டாவிலிருந்து ஆட்சி செய்தான்

மேற்கோள்கள்
-----------

1. ↑  "Rangareddy district" (PDF). *New Districts Formation Portal*. Government of Telangana. 13 October 2016 அன்று மூலம் (PDF) பரணிடப்பட்டது. 26 March 2017 அன்று பார்க்கப்பட்டது.
2. ↑  "Telangana history in Telugu రేచర్ల పద్మనాయకులు | Recruitment Topper" (in en-US). *Recruitment Topper*. 2016-04-06. .
**கோபனா(Gopana)** (கி.பி. 14 ஆம் நூற்றாண்டு) ஒரு இராணுவ அதிகாரி மற்றும் தெலுங்கு கவிஞர் ஆவார், இவர் தெற்குப் பள்ளியின் முதல் தெலுங்கு இலக்கியப் படைப்பான *சிந்துமதி விலாசாமுவை இயற்றினார்.* இரண்டாம் விஜயநகர இளவரசர் குமார கம்பனாவின் இராணுவத்தில் முக்கியமான தளபதிகளில் ஒருவரான கோபனாவும் , மதுரை சுல்தானைக் கைப்பற்றுவதில் முக்கிய பங்கு வகித்தார்.

இஸ்லாமிய படையெடுப்பாளர்களிடமிருந்து நாட்டைத் துடைத்த பெருமைக்குரிய விஜயநகர சாம்ராஜ்யத்தின் நிறுவனர் புக்கா ராயாவின் மகன் இரண்டாம் குமார கம்பனா ஜெனரலாக இருந்த கோபனா, மதுரையில் முஸ்லீம் கவர்னரைக் கொன்றார், ஸ்ரீரங்கம் கோயிலை அதன் முந்தைய நிலைக்கு மீட்டெடுத்தார். ரங்கநாதரின் சிலை அதன் சொந்த வீட்டிற்கு மீட்கப்பட்டது.

தனிப்பட்ட வாழ்க்கை
------------------

கோபனா ஒரு அர்வேலா நியோகி பிராமண குடும்பத்தில் பிறந்தார் மற்றும் பரத்வாஜா கோத்திரத்தைச் சேர்ந்தவர்.[] அவரது தந்தை ஒரு நரசநாமத்யா. கோபனா சிறு வயதிலேயே விஜயநகர சாம்ராஜ்யத்தின் சேவையில் சேர்ந்தார், குமார கம்பனாவின் 1371 மதுரை சுல்தானுக்கு எதிரான பயணத்தில் முன்னணி தளபதிகளில் ஒருவராக இருந்தார், இதன் விளைவாக ஸ்ரீரங்கத்தை வெற்றிகரமாக கைப்பற்றி, ரங்கநாதசுவாமி கோயிலை அதன் முந்தைய மகிமைக்கு மீட்டெடுத்தார். 1378 இல் மதுரை நகரத்தை கைப்பற்றியதில் கோபனாவும் ஒரு பங்கைக் கொண்டிருந்தார்.

இலக்கியப் படைப்புகள்
--------------------

கோபனாவின் ஒரே இலக்கியப் படைப்பு *தெலுங்கில் உள்ள சிந்துமதி விலாசமு* என்ற கவிதை. இது மதுரை ஜெயாவிற்கும் சிந்திதுமயுக்கு இடையிலான காதல் விவகாரத்தை தொடர்புபடுத்துகிறது. இந்த கவிதை மொத்தம் இரண்டு கான்டோக்களைக் கொண்டுள்ளது மற்றும் இடையில் நிறைய சமஸ்கிருத ஸ்லோகங்களைக் கொண்டுள்ளது.

மத சார்பு
---------

கோபனா வெங்கடேஸ்வரரின் தீவிர பக்தர் மற்றும் வெங்கடேஸ்வரரின் அருளால் அவரது இலக்கிய வலிமைக்கு காரணம் என்று கூறுவார். தமிழ் நாட்டிற்கு நெடும் படையெடுப்பு சமயத்தில், கோபாலா செல்வாக்கின் கீழ் வந்தது வேதாந்த தேசிகர் மற்றும் விஷிஷ்டத்வைதாவை பின்பற்றி வந்தார்.

குறிப்புகள்
-----------

1. ↑  Ayyangar, Krishnaswami (1911). *Sources of Vijayanagar History*. University of Madras. பக். 26.
**லிப்ரே ஆபீஸ்** த டொகியுமென்ட் பவுண்டேசன் உருவாக்கிய ஒரு கட்டற்ற மற்றும் திறந்த மூல மென்பொருளாகும். இது 2010 ஆம் வருடத்தில் ஓப்பன் ஆபிசுவிலிருந்து பிரிந்து உருவானதாகும். லிப்ரே ஆபீஸில் சொல் செயலி, விரிதாள், விளக்கப்படம் வரைவதற்கு கிராபிக்ஸ் எடிட்டர், தரவுதளம், கணித சூத்திரத்திற்கு மேத் எடிட்டர் என்பன உள்ளன.

இது நடைமுறையில் பயன்பாட்டில் உள்ள தனியுரிமை உரிம மென்பொருள்களாக உள்ள அலுவலக தொகுப்புகளுக்கு (எ.கா. மைக்ரோ சாப்ட் ஆபீசு) மாற்றாக உருவாக்கப்பட்டுள்ளது. மேலும் இது பல இயங்கு தளங்களான மைக்ரோசாப்ட் விண்டோசு, Mac OS X 10.4 Tiger-க்கு மேல் பதிப்பு, லினக்சு கெர்னல் 2.6.18 க்கும் கிடைக்கின்றது.

ஜனவரி 2011 (அதன் முதல் நிலையான வெளியீடு) மற்றும் அக்டோபர் 2011 வரை, லிப்ரே ஆபீஸ் சுமார் 7.5 மில்லியன் முறை பதிவிறக்கப்பட்டுள்ளது.

மேலும் பார்க்க
--------------

* லிப்ரே ஆபிஸ் டிரா
* மைக்ரோசாப்ட் ஆபிஸ்
* கூகிள் டாக்ஸ்

மேற்கோள்கள்
-----------

1. ↑  "GNU LGPL License". The Document Foundation. 29 February 2012 அன்று பார்க்கப்பட்டது.
2. ↑  Iain Thomson. "On its first birthday, LibreOffice has reason to celebrate". 28 September 2011 அன்று பார்க்கப்பட்டது.
2005-இல் நமுத்சோ என்னுமிடத்திற்கு அருகில் முகாமிட்டுள்ள இடையர் நாடோடிகள். திபெத்தில் திபெத்திய இன மக்கட்தொகையில் 40% மக்கள் நாடோடிகளே.

**நாடோடிகள்** (*Nomads*) என்போர் நிலையாக ஓரிடத்தில் தங்கி வாழாமல் தொடர்ந்து இடம் விட்டு இடம் பெயர்ந்து வாழும் மக்கள் குழுவினர். உலகெங்கும் மொத்தம் 30 முதல் 40 மில்லியன் வரையிலான நாடோடிகள் இருக்கலாம் என்று கணிக்கப்பட்டுள்ளது.

நாடோடிகள் உலகின் பல பகுதிகளிலும் உள்ளனர் எனினும் நன்கு தொழில் வளர்ச்சியடைந்த பகுதிகளில் இவர்களைக் காண்பதரிது.

நாடோடிகளை அவர்களது பொருளாதாரச் செயல்பாடுகளின் அடிப்படையில் மூன்று வகையினராகப் பிரித்துள்ளனர். முதல் வகையினர் அவர்கள் செல்லும் இடங்களில் உள்ள வளங்களை வேட்டையாடியும் சேகரித்தும் வாழ்க்கை நடத்துபவர்கள். இரண்டாவது வகையினர் விலங்குகளை வளர்ப்பவர்கள். இவர்கள் மேய்ச்சல் நிலமுள்ள பகுதிகளுக்குத் தமது வளர்ப்பு விலங்குகளுடன் நகர்ந்து கொண்டே இருப்பர். மூன்றாவது வகையினர் தமது திறமைகளைப் பயன்படுத்தி தங்களுடன் பயணிப்பவர்களுக்கு உதவி பொருளீட்டுவோர்.

கடல் வாழ் நாடோடிகள்
-------------------

பல பழங்குடியின் மக்கள் பல இடங்களில் கடலிலேயே வாழுகிறார்கள். மலேசியா, பிலிப்பைன்ஸ், இந்தோனேசியா போன்ற நாடுகளுக்கு அருகில் அமைந்துள்ள போர்னியா தீவை அடுத்த கடல் பகுதியில் பஜாவு என்ற பழங்குடி மக்கள் நாடோடிகளாக வாழ்ந்து வருகிறார்கள்.

கலை நாடோடிகள்
-------------

முதன்மைக் கட்டுரை: இந்தியாவில் நாடோடிகள்
இந்தியாவின் தமிழ் நாடு மாநில மக்கள் தொகையில் 5 லட்சம் மக்கள் நாடோடிகளாக இருப்பதாகக் கணக்கிடப்பட்டுள்ளது. இவற்றுள் முக்கியமாக தாசரிகள், மணியாட்டிக்காரர்கள், குடுகுடுப்பைக்காரர்கள், பாம்பாட்டிகள், சாட்டையடிக்காரர்கள், கூத்தாடிகள், பகல் வேசக்காரர்கள், பூம்பூம் மாட்டுக்காரர்கள், நரிக் குறவர்கள், மற்றும் வம்சராஜ் என பல இனத்தவர்கள் வாழுகிறார்கள்.

மேற்கோள்கள்
-----------

1. ↑  In pictures: Tibetan nomads BBC News
2. ↑  இல்லாமல் கடல்மேல் வாழும் நாடோடி இனம்! - வியக்கத்தக்க படங்கள் பரணிடப்பட்டது 2016-03-05 at the வந்தவழி இயந்திரம் தினகரன்19 அக்டோபர் 2015
3. ↑  அழிவின் விளிம்பில் தமிழக நாடோடிகள்﻿: அரசின் சலுகைகள் கிடைப்பதில் சிக்கல்﻿ தி இந்து தமிழ் 08 டிசம்பர் 2017
இந்த சப்பானிய வரைபடத்தில் உள்ளதுபோல் நாட்டார் கதைகளில் இயற்கையில் காணப்படாத புனைவு உயிர்களும் பேய்களும் மிகுதியாக உள்ளன.
**நாட்டார் வழக்காற்றியல்**, **நாட்டாரியல்** அல்லது **நாட்டுப்புறவியல்** (*folklore*) என்பது நாட்டார் மக்களின் பழக்கவழக்கங்கள், பண்பாடு, நம்பிக்கைகள், இலக்கியங்கள், கதைகள், பழமொழிகள், வாய்மொழி வரலாறு, விடுகதைகள், வாய்மொழி பாடல்கள், கலைகள், சடங்குகள் போன்றவற்றை சேகரித்து, வகைப்படுத்தி, தொகுத்து, ஆராய்ந்து அவற்றை ஆவணப்படுத்தும் துறையாகும். நாட்டார் வழக்காற்றியல் வாய்மொழி இலக்கியம், பொருள்சார் பண்பாடு, நாட்டார் நிகழ்த்து கலைகள், நாட்டார் சமயம், சடங்கு மற்றும் நம்பிக்கைகள் என நான்கு வகைப்படும். இத்தகைய வழக்குகள் பற்றி நாட்டார் வழக்காற்றியல் அறிவியல் முறைப்படி ஆய்வு செய்கின்றது. 1846 ஆம் ஆண்டிலேயே நாட்டார் வழக்காற்றியல் பற்றித் தற்காலக் கருத்தமைவில் முறையான ஆய்வுகள் தொடங்கின. வில்லியம் ஜான் தாமஸ் என்பவரே இத்துறையில் முன்னோடியாவார். பேராசிரியர் நா. வானமாமலை நாட்டார் வழக்காற்றியல் என்ற சொல்லை முதன் முதலில் பயன்படுத்தினார்.[]

நாட்டார் வழக்காற்றியலில் இன்றைய ஆய்வுகள் பெரிதும் விரிவடைந்து நாட்டார் வழக்காற்றியல் பண்பாட்டோடு தொடர்புடைய பல்வேறு அம்சங்களையும் உள்ளடக்குவதாக வளர்ந்துள்ளது. மக்களுடைய பல்வேறு அறிவுத்துறைகளும் கூட இன்று ஆய்வுக்கு உட்படுத்தப்படுகின்றன. நாட்டார் மருத்துவம், நாட்டார் கட்டடக்கலை போன்றனவும் இவற்றுள் அடக்கம்.
**இத்தியபுரம்காவு ஸ்ரீ வன சாஸ்தா மற்றும் ஸ்ரீ வன துர்க்கை கோயில்** என்பது நாகர்கோவில் - திருவனந்தபுரம் தேசிய நெடுஞ்சாலையில் , நாகர்கோவிலில் இருந்து 30 கிமீ தொலைவிலும், திருவனந்தபுரத்திலிருந்து 52 கி,மீ தொலைவிலும், அமைந்துள்ள சுவாமியார்மடத்திலிருந்து வேர்கிளம்பி செல்லும் சாலையில் கோவிக்கல் பாலத்தினருகில் இத்தியபுரம் காவு அமைந்துள்ளது. 

இத்தியபுரம் காவு
இவ்விடத்தில் ஸ்ரீ வன சாஸ்தா மற்றும் ஸ்ரீ வன துர்க்கை மூலவர்களாக அருள் பாலித்துக்கொண்டிருக்கிறார்கள். மேலும் பால கணபதி,நாகராஜா, நாகயக்ஷி, நாககன்னி,கிருட்டிணன், ஈஸ்வரக்கால பூதத்தான் ஆகியோரும் உண்டு.

ஸ்ரீ வன சாஸ்தா, ஸ்ரீ வன துர்க்கா, மற்றும் பால கணபதி தெய்வங்கள் சுயம்பு வடிவிலேயே காட்சியளிக்கின்றனர்.

இங்கு பால கணபதி சுயம்பு உருவம் கொண்டுள்ளார் ஸ்ரீ வன துர்க்கா தவக்கோலத்தில் அருள்புரிகிறாள்.

இக்கோவிலின் பின் பகுதியிலுள்ள வனப்பகுதியில் தங்க நிற பாம்பும், வெள்ளை நிற பாம்பும்,ராஜ நாகங்களும் வாழ்வதாக ஐதீகம் உள்ளது. பல பக்தர்களும் பார்த்து உள்ளதாக கூறப்படுகிறது.

இக்கோவிலின் பிரம்மாண்ட மரங்களே இதன் பழமைக்கு மிகப்பெரிய சான்று.

இதன் பின்புறத்திலுள்ள அடர்ந்த மரங்களும், கொடிகளும் நிறைந்த வனப்பகுதிக்குள் பக்தர்கள் யாரும் அனுமதிக்கப்படுவதில்லை.

### வரலாறு

திருவிதாங்கூர் மன்னர் மார்த்தாண்ட வர்மா இந்த பகுதி வழியாக தப்பிச் சென்றதாகவும், பிற்காலத்தில் அவர் மன்னனானதும் இக்கோயிலுக்கு நிறைய சொத்துக்களை செம்பேட்டில் எழுதி அளித்ததாகவும் கூறப்படுகிறது.

இக்கோவில் எந்தவித வருமானமுமின்றி, பராமரிப்பற்று பல வருட காலங்களாக இருந்து வந்தது. தற்பொழுது சில வருடங்களாக இக்கோவிலில் பூஜைகள் அப்பகுதிவாழ்  மக்கள் நடவடிக்கை மேற்கொண்டு தினசரி பூஜைகள் நடைபெறுகிறது.

பங்குனி உத்திரத்தின் பொது ஐந்து நாட்கள் தொடர்ந்து திருவிழா நடைபெறுகிறது. கார்த்திகை மாத மண்டல பூஜைகள் 41 நாட்களும், பௌர்ணமி பூஜை, ஆயில்ய பூஜை ஆகியவைகளும் நடைபெறுகின்றன.

நித்ய பூஜையாக மாலை நேர சந்தியா பூஜை நடைபெறுகிறது.

பேச்சிப்பாறை காட்டு பகுதியிலிருந்து வன துர்க்கா இங்கு வந்து இப்பகுதியில் இஷ்டத்துடன் அமர்ந்து அருள்பலிப்பதாகவும், அவருக்கு துணையாக வன சாஸ்தாவும், நாகர் படைகளும் அருள்பாலிப்பதாகவும் ஐதீகம் உள்ளதாக நம்பப்படுகிறது.

எல்லா மாத பௌர்ணமி தினங்களிலும் இங்கு நாகர் தரிசனம் கிடைக்கிறது.

மேற்கோள்கள்
-----------

www.ithiyapuramkaavu.in

வெளி இணைப்புகள்
---------------

* அதிகாரப்பூர்வ இணையதளம்
* பரணிடப்பட்டது 2017-09-10 at the வந்தவழி இயந்திரம்

படங்கள்
-------

*
**அக்கினேனி நாகார்ஜூனா** (தெலுங்கு: ఆక్కినేని నాగార్జున, பிறப்பு: ஆகத்து 29, 1959) ஓர் இந்தியத் திரைப்பட நடிகர் மற்றும் தயாரிப்பாளர் ஆவார். இவர் ஆந்திரத் திரைப்படத்துறையில் முதன்மையாக பணிபுரிகிறார், ஒரு சில பாலிவுட் மற்றும் தமிழ் படங்களிலும் பணியாற்றியிருக்கிறார்.

ஆரம்ப கால வாழ்க்கை மற்றும் குடும்பம்
------------------------------------

நாகார்ஜூனா 1959 ஆம் ஆண்டு ஆகஸ்டு மாதம் 29 ஆம் தேதி சென்னையில் பிறந்தார். 
இவர் தெலுங்கு நடிகர் அக்கினேனி நாகேசுவர ராவ் மற்றும் அன்னபூர்ணா அக்கினேனியின் மகனாவார். அவர்களின் ஐந்து குழந்தைகளில் நாகார்ஜூனா கடைசியாவார். பின்னர் அவரது குடும்பம் ஐதராபாதத்திற்கு குடிபெயர்ந்தது அங்கு தனது ஆரம்ப கால கல்வியை ஐதராபாத் பொதுப்பள்ளியிலும் பின்னர் பள்ளி இடைநிலைக் கல்வியை லிட்டில் பிளவர் இளநிலைக்கல்லூரியிலும் கற்றார்.

நாகார்ஜூனா இருமுறை திருமணம் செய்துள்ளார். அவரது முதல் மனைவி, லஷ்மி ராமா நாயுடுவை 1984 ஆம் ஆண்டு பிப்ரவரி 18ம் தேதி மணந்தார். அவர் தெலுங்கு திரைப்பட தயாரிப்பாளர் டி. ராமா நாயுடுவின் மகளும் தெலுங்கு திரை நட்சத்திரம் வெங்கடேசின் சகோதரியுமாவார். நாகார்ஜூனா லஷ்மியினரின் மகன் நாக சைத்தன்யா (1986 ஆம் ஆண்டு நவம்பர் 23ம் தேதி பிறந்த இடம் - ஹைதராபாத்) *ஜோஷ்* திரைப்படத்தின் மூலம் நடிக்கத் துவங்கினார், அது 2009 ஆம் ஆண்டில் செப்டம்பர் 5 ஆம் திகதி வெளிவந்தது.

பின்னர் நாகார்ஜூனா தமிழ் மற்றும் தெலுங்கு திரைப்பட நடிகை அமலாவை மணந்தார். அமலா இந்தியாவின் மேற்கு வங்க மாநிலத்தில், ஐரிஷ் தாய் மற்றும் பெங்காலி தந்தை ஆகியோருக்கு பிறந்தார். அவரது இயற்பெயர் அமலா முகர்ஜியாகும். நடிப்பிலிருந்து ஓய்வு பெற்ற பிறகு, அவர் இந்தியாவின் முன்னணி விலங்குகள் நல ஆர்வலராக உள்ளார். இருவரும் 1992 ஆம் ஆண்டில் ஜூன் 11ம் தேதி திருமணம் செய்தனர். மேலும், அவர்கட்கு அகில் எனும் பெயர் கொண்ட ஒரு மகன் உள்ளான் (1994 ஆம் ஆண்டு ஏப்ரல் 8ம் தேதி - பிறந்த இடம் சான் ஜோஸ், அமெரிக்க ஒன்றியம்). அகில், சிசிந்திரி எனும் படத்தில் தவழும் குழந்தையாக நடித்தார்.

விருதுகள்
---------

### தேசிய சினிமா விருதுகள்

**வெற்றி பெற்றது**

* 1998 - தேசிய திரைப்பட விருது சிறப்பு நடுவர் *அன்னமய்யா*

### நந்தி விருது

**வெற்றி பெற்றது**

* 1997 - சிறந்த நடிகர் *அன்னமய்யா*
* 1999 - கம்ஸ்யா (வெண்கலம்) நந்தி விருது *பிரேம் கதா* தயாரிப்பு
* 2002 - சிறந்த நடிகர் *சந்தோஷம்*
* 2002 - சுவர்ணா (தங்கம்) நந்தி விருது *மன்மதூதூ* தயாரிப்பு
* 2006 - சிறந்த நடிகர் *ஸ்ரீ ராமதாஸு*

பிலிம்பேர் விருதுகள்
--------------------

* 1990 - பிலிம்பேர் சிறந்த நடிகர் விருது (தெலுங்கு) *சிவா*
* 1997 - பிலிம்பேர் சிறந்த நடிகர் விருது தெலுங்கு *அன்னமய்யா*

மேற்குறிப்புகள்
---------------

* Telugu Actor Nagarjuna Upcoming Films

புற இணைப்புகள்
--------------

* நாகார்ஜூனா சிபி காலரி பரணிடப்பட்டது 2010-01-20 at the வந்தவழி இயந்திரம்
* அதிகாரபூர்வ வலைத்தளம் அக்கினேனி நாகார்ஜூனாவின் மகன் நாகாசைதன்யா பரணிடப்பட்டது 2013-06-07 at the வந்தவழி இயந்திரம்
* இணையத் திரைப்பட தரவுத்தளத்தில் அக்கினேனி நாகார்ஜுனா
**மஸ்கட் மோதீஸ்வர் கோயில்**, ஓமன் நாட்டின் தலைநகரமான மஸ்கட் நகரத்தின் அருகில் உள்ள பழைய மஸ்கட் நகரத்தின் மத்திராப் பகுதியில் அமைந்த 125 ஆண்டுகளுக்கு மேலான மோதீஸ்வர் கோயிலாகும்.

அமைவிடம்
--------

மோதீஸ்வர் கோயில், பழைய மஸ்கட் நகரத்தின் சுல்தான் அரண்மனைக்கு அருகிலும், சீப் வானூர்தி நிலையத்திலிருந்து 35 கிலோ மீட்டர் தொலைவிலும் உள்ளது.

வரலாறு
------

ஓமன் நாட்டின் தலைநகரான மஸ்கட் நகரத்தின் அருகில் உள்ள பழைய மஸ்கட் நகரத்தின் மத்திராப் பகுதியில் அமைந்த மோதீஸ்வரர் சிவன் கோயிலை, ஓமன் நாட்டின் பழைய மஸ்கட் நகரத்தில் பல நூற்றாண்டுகளாக வாழும் இந்தியாவின் குஜராத் மாநில வணிகர்கள் இணைந்து 125 ஆண்டுகளுக்கு முன்னர் எழுப்பியதாகும். 1999ம் ஆண்டில் மோதீஸ்வரர் கோயில் புதுப்பித்துக் கட்டப்பட்டது. இக்கோயில் வளாகத்தில் ஆதிமோதீஸ்வர் மகாதேவர் சன்னதி, மோதீஸ்வரர் சன்னதி மற்றும் அனுமான் சன்னதி என மூன்று சன்னதிகள் உள்ளது. 

மகா சிவராத்திரி, தீபாவளி போன்ற சிறப்பு நாட்களில் 15 ஆயிரத்திற்கு மேற்பட்ட பக்தர்கள் இக்கோயிலுக்கு வந்து வழிபாடு செய்வர். ஓமன் நாட்டிற்கு அரசுப் பயணமான சென்ற இந்தியப் பிரதமர் நரேந்திர மோடி 12 பிப்ரவரி 2018 அன்று மஸ்கட் நகரத்தின் அருகில் உள்ள மோதீஸ்வரர் கோயிலுகுச் சென்று வழிபட்டார்.

கோயில் திருவிழாக்கள்
--------------------

* மகா சிவராத்திரி
* அனுமன் ஜெயந்தி
* வசந்த பஞ்சமி
* இராம நவமி
* விநாயகர் சதுர்த்தி
* பிரதோசம்

மேற்கோள்கள்
-----------

1. ↑  Shri Shiva Temple, Muskat, Oman
2. ↑  PM Modi prays at Shiva temple in Muscat Oman
3. ↑  P M Modi Visits Shiva Temple In Oman

வெளி இணைப்புகள்
---------------

* Narendra Modi In Oman Highlights: PM Visits Temple, Grand Mosque In Muscat
***மங்கம்மா சபதம்*** (*Mangamma Sabadham*) செப்டம்பர் 21, 1985 ஆம் ஆண்டு அன்று கே. விஜயன் இயக்கத்தில் கமல்ஹாசன், மாதவி, சத்யராஜ், மற்றும் பலர் நடித்தது வெளிவந்த ஒரு தமிழ்த் திரைப்படம் ஆகும். மலையாளத்தில் ‘*ராண்டும் ராண்டும் அஞ்சு ’* என்ற பெயரில் வெளியானது.[]

கதை விளக்கம்
------------

மங்கம்மா சபதம் திரைப்படம் 1985 ஆம் ஆண்டு அன்று கே. விஜயன் இயக்கத்தில் வெளிவந்த திரைப்படமாகும். இத்திரைப்படத்தில் கமல்ஹாசன் அவர்கள் இரண்டு கதாபாத்திரங்களன தந்தை மற்றும் மகனாக நடித்துள்ளார். நடிகை சுஜாதா இரண்டாவது (மகன்) கமல்ஹாசனின் அம்மாவாகவும், நடிகை மாதவி காதலியாகவும் நடித்துள்ளனர். இத்திரைப்படத்தில் சத்யராஜ் வில்லன் பாத்திரத்தில் நடித்துள்ளார். மேலும் இக் கதையின் துவக்கம் கமல்ஹாசனின் சொத்துக்களை தனதாக்கிக் கொள்வதர்க்காக கமல்ஹாசனையும் அவர் மனைவியான சுஜாதாவையும் கொலை செய்ய சத்யராஜ் திட்டம் தீட்டுகிறார். அதில் கமல்ஹாசன் (தந்தை) இறந்துவிடுகிறார். கர்பினியான சுஜாதா தப்பித்து விடுகிறார். அதன் பிறகு சுஜாதாவிற்கு மகனாக கமல்ஹாசன் பிறக்கிறார். பின்னர் தன் மகனைவைத்து தன் கனவரைக் கொலை செய்தவர்களைப் பழிவாங்குகிறார் சுஜாதா, சத்யராஜின் கூட்டாளியாக சுகுமாரி நடித்துள்ளார். மேலும் இத்திரைப்படத்தில் ஆச்சி மனோரமா சென்னை தமிழான மெட்ராஸ் பாஷையில் பேசி நகைச்சுவையாக நடித்துள்ளார். மேலும் இத் திரைப்படம் நவம்பர் 23, 1984 ஆம் ஆண்டு அன்று மிதுன் சக்கரவர்த்தி, ஸ்மிதா பாட்டீல், அம்ரிஷ் பூரி மற்றும் பலர் நடிப்பில் வெளிவந்த, **கசம் பைதா கரனே வாலே கி** என்ற இந்தித் திரைப்படத்தின் தழுவல் ஆகும்.

மேற்கோள்கள்
-----------

1. ↑  "மங்கம்மா சபதம் திரைப்படத்தின் வரலாறு". 2007. பிப்ரவரி 10, 2013 அன்று பார்க்கப்பட்டது. Check date values in: `|accessdate=` (உதவி)
[*தொடர்பிழந்த இணைப்பு*] - (ஆங்கிலம்)
2. ↑  "Box-Office". ibosnetwork.com. 2011-06-16 அன்று பார்க்கப்பட்டது.
[*தொடர்பிழந்த இணைப்பு*]

வெளி இணைப்புகள்
---------------

* இணையதள திரைப்பட தரவுத்தளத்தில் *மங்கம்மா சபதம் (1985 திரைப்படம்)*
கின்க்செம்
**கின்க்செம் (Kincsem** (அங்கேரிய உச்சரிப்பு: [ˈkint͡ʃɛm]; அங்கேரிய மொழியில் "என் விலைமதிப்பற்ற" அல்லது "என் பொக்கிசம்" என்று பொருள் ( 17, மார்ச் 1874 –  17, மார்ச் 1887) என்பது  54 பந்தயங்களை வென்ற, மிகவும் வெற்றிகரமான பந்தையக் குதிரை ஆகும். இந்தப் பெண் குதிரையானது அங்கேரியின் கிஸ்பெர் நகரில் 1874 ஆண்டு பிறந்தது.. இக்குதிரை அங்கேரியில்  தேசிய அடையாளமாகவும், உலகின் மற்ற பகுதிகளிலும் மதிக்கப்படுகிறது. இக்குதிரை நான்கு பருவங்களில்  பெண் மற்றும் ஆண் என இரு பால் குதிரைகளையும் எதிர்த்து ஐரோப்பா முழுவதும் பல்வேறு பந்தயங்களில்  போட்டியிட்டு வெற்றி பெற்றது.

குடிவழி
-------

கின்க்செமின் தந்தைக் குதிரை கம்பஸ்கேன் என்ற ஆண் குதிரை ஆகும். இதை இங்கிலாந்து மகாராணி விக்டோரியா வளர்த்துவந்தார். அந்தக் குதிரை ஹங்கேரிக்கு 1873 இல் விற்கப்பட்டது. கம்பேஸ்கேனுக்கும் ஒரு பெண் குதிரைக்கும் 1874 இல் பிறந்த குதிரைக் குட்டிதான், கின்க்செம்.

பந்தைய வாழ்க்கை
---------------

புடாபெஸ்டில் உள்ள கின்க்செம் பூங்காவில் அமைக்கப்பட்டுள்ள கின்க்செம்மின் முழு உருவச்சிலை
கின்க்செம் தனது இரண்டாவது வயதில் 1876 இல் முதன்முறையாகப் பந்தயத்தில் கலந்து கொண்டது. அதே ஆண்டில் ஜெர்மனியிலும் ஆஸ்திரியாவிலும் வெவ்வேறு இடங்களில் நடந்த பத்து பந்தயங்களிலும் கின்க்செம் முதலிடம் பிடித்து, மக்களின் மனத்தை வென்றது.
இது தன் வாழ்நாளில் 54 பந்தயங்களில் வெற்றி பெற்றிருக்கிறது. அந்தச் சாதனை இதுவரை எந்தக் குதிரையாலும் முறியடிக்கப்படவில்லை.

மேற்கோள்கள்
-----------

1. ↑  ASB – Kincsem (HUN) Retrieved on 2009-8-7
2. ↑  முகில் (28 பெப்ரவரி 2018). "பிரபலக் குதிரைகள்: வெற்றிகளை ஈட்டிய குதிரைகள்!". *கட்டுரை*. தி இந்து தமிழ். 28 பெப்ரவரி 2018 அன்று பார்க்கப்பட்டது.

வெளி இணைப்புகள்
---------------

* History from Thoroughbred Heritage
* Kincsem Equestrian Park, Tápiószentmárton பரணிடப்பட்டது 2016-03-15 at the வந்தவழி இயந்திரம்
* Kincsem Museum in the Kincsem Equestrian Park பரணிடப்பட்டது 2007-09-26 at the வந்தவழி இயந்திரம்
* Complete list of 54 races
**கைபர் தொடர்வண்டிப் பயணம்** ஒரு சுற்றுலாத் தொடர்வண்டிப் பயணம் ஆகும். இத்தொடர்வண்டி பெஷாவர், *லண்டி கொட்டால்* ஆகிய இரு நகரங்களுக்கு இடையே, கைபர் கணவாய் வழியாக ஓடியது.
இப்பயணமானது வரலாற்றின் காலங்களுக்கு உள்ளே செல்லும் பயணம் எனவும் அழைக்கப்படுகிறது. இத்தொடர்வண்டி செல்லும் 52 கிலோமீட்டர் தொலைவில், 34 குகைகளையும் 92 பாலங்களையும் கடந்து செல்கிறது. ஒவ்வொரு மாதத்தின் முதல் ஞாயிற்றுக்கிழமை இச்சேவை இருந்தது. உள்ளூர் மக்களுக்கு இலவசப் பயணம் அனுமதிக்கப்பட்டிருந்தது. 1925 நவம்பர் 3 ஆம் நாள் இந்தத் தொடர்வண்டிப்பயணம் அதிகாரபூர்வமாய் ஆரம்பிக்கப்பட்டது.
1947 பாகிஸ்தான் விடுதலைக்குப்பின் ஒவ்வொரு ஞாயிற்றுக்கிழமையும் ஓடுமாறு இந்த தொடர்வண்டிப் பயணம் அமைக்கப்பட்டது. போதுமான நிதி ஆதாரம் இல்லாதலால் 1982 ஆம் ஆண்டு இந்தச் சேவை நிறுத்தப்பட்டது. பின்னர் தனியார் அமைப்புகள் பாகிஸ்தான் அரசுடன் இணைந்து செயலாற்றி, 1990 -ல் மீண்டும் இச்சேவை ஆரம்பிக்கப்பட்டது. 2006 ஆம் ஆண்டு ஏற்பட்ட வெள்ளத்தின் காரணமாக தண்டவாளங்கள் அடித்துச் செல்லப்பட்டதால் மூடப்பட்டது.

மேற்கோள்கள்
-----------

1. ↑  Khyber Pass Railway Author: Owais Mughal, Publisher:  , Retrieved on 15 July 2012

இதையும் பார்க்கவும்
-------------------

* கைபர் கணவாய்

இணைப்புகள்
----------

* இணையதளம்
**சவோய் திரையரங்கம்** (*Savoy Cinema*) அல்லது **சவோய் முப்பரிமாண திரையரங்கம்** (*Savoy 3D Cinema*) இலங்கையில் உள்ள ஒரு திரையரங்கமாகும். சவோய் திரையரங்கம் என்றும் இது அழைக்கப்படுகிறது. கொழும்பின் புறநகர்ப் பகுதியான வெள்ளவத்தையின் பரபரப்பான காலி சாலையில் ஆமில்டன் கால்வாய்க்கு அருகில் இத்திரையரங்கம் அமைந்துள்ளது. இத்திரையரங்கம் இ.ஏ.பி திரைப்பட நிறுவனத்திற்கு சொந்தமானதாகும்.  பொதுவாக ஆங்கிலம், சிங்களம், தமிழ் மற்றும் இந்தி ஆகிய நான்கு மொழித் திரைப்படங்கள் இங்கு திரையிடப்படுகின்றன. 

1949 ஆம் ஆண்டு ஆகத்து மாதம் தி இயோல்சன் இசுடோரி என்ற திரைப்பட்த்தின் முதல் காட்சியுடன் திரையரங்கம் திறக்கப்பட்டது. ஆரம்பத்தில் சி. வி. டி சில்வா என்பவருக்குச் சொந்தமானதாக இருந்தது. அவரே இத்திரையரங்கத்தை இயக்கினார். இலண்டனில் உள்ள சவோய் திரையரங்கத்தின் பெயரால் ஈர்க்கப்பட்டு இப்பெயரை அவர் தன் திரையரங்கத்திற்கு சூட்டினார். அசலான கட்டிடத்தில் முன்பக்கத்தில் ஒரு சிறிய புத்தகக் கடையும் காலி வீதியை எதிர்கொள்ளும் பல கடைகளும் இருந்தன. இதில் ஒரு துணிக்கடை, மருந்துகள் மற்றும் மளிகைப் பொருட்களைக் கையாளும் சவோய் எம்போரியம் ஆகியவையும் அடங்கும்.

மேற்கோள்கள்
-----------

1. ↑  Muller, Carl (2000). *Colombo: A Novel*. Penguin. பன்னாட்டுத் தரப்புத்தக எண்:9789351181583.
2. ↑  Goonewardena, C. T. (1969). *A to Z Atlas of Colombo City*. Survey Department. பக். 47.
3. ↑  "EAP Films and Theatres Private Limited". *www.eapmovies.com*. 2019-04-24 அன்று பார்க்கப்பட்டது.
4. ↑  "Savoy Cinema (Colombo) - 2019 All You Need to Know BEFORE You Go (with Photos)". *TripAdvisor* (ஆங்கிலம்). 2019-04-24 அன்று பார்க்கப்பட்டது.
5. ↑  "Savoy Cinemas screens Captain Marvel in English and Tamil for the first time in Sri Lanka". *www.dailymirror.lk* (ஆங்கிலம்). 2019-04-24 அன்று பார்க்கப்பட்டது.
கழுகுகளை கொண்டு வேட்டையாடும் கிதான்கள். 9/10ஆம் நூற்றாண்டு.

  

**கிதான் மக்கள்** என்பவர்கள் வரலாற்று ரீதீயான, பகுதியளவு மங்கோலிய நாடோடி மக்கள் ஆவர். இவர்கள் 4ஆம் நூற்றாண்டு முதல் மங்கோலியா, வடகிழக்கு சீனா மற்றும் உருசிய தூரக் கிழக்கு ஆகிய வடகிழக்கு ஆசியா பகுதிகளில் வாழ்ந்தனர்.

முன் மங்கோலியர்களில் இருந்து சியான்பே வழியாக இம்மக்கள் தோன்றினர். இவர்கள் ஒரு பகுதியளவு மங்கோலிய மொழியான கிதான் மொழியை பேசினர். லியாவோ அரசமரபின் காலத்தில் இவர்கள் சைபீரியா மற்றும் வடக்கு சீனாவின் பரந்த பகுதிகளில் ஆதிக்கம் செலுத்தினர். 1125ல் சுரசன் படையெடுப்பால் லியாவோ அரசமரபின் வீழ்ச்சிக்கு பிறகு பல கிதான்கள் எலு தஷியின் குழுவை பின்பற்றி மேற்கு நோக்கி சென்றனர். கருப்பு சீனா அல்லது மேற்கு லியாவோ அரசமரபை மத்திய ஆசியாவில் நிறுவினர். இவ்வரசு கிட்டத்தட்ட ஒரு நூற்றாண்டுக்கு நீடித்தது. பிறகு 1218ஆம் ஆண்டு மங்கோலிய பேரரசிடம் வீழ்ந்தது. வடக்கு லியாவோ, கிழக்கு லியாவோ மற்றும் சீனாவின் பிற்கால லியாவோ, மேலும் பாரசீகத்தின் குத்லுக்-கானிட் அரசமரபு ஆகியவை கிதான்களால் நிறுவப்பட்ட மற்ற அரசுகளாகும்.

உசாத்துணை
---------

1. ↑  "China's Liao Dynasty". *Asia Society*.
2. ↑  Xu Elina-Qian (2005). *Historical Development of the Pre-Dynastic Khitan*. University of Helsinki. p. 99. quote: "According to Gai Zhiyong's study, Jishou is identical with Qishou, the earliest ancestor of the Khitan; and Shihuai is identical to Tanshihuai, the Xianbei supreme chief in the period of the Eastern Han (25-220). Therefore, from the sentence "His ancestor was Jish[ou] who was derived from Shihuai" in the above inscription, it can be simply seen that the Khitan originated from the Xianbei. Since the excavated inscription on memorial tablet can be regarded as a firsthand historical source, this piece of information is quite reliable."
3. ↑  Janhunen, Juha (2006). "Para-Mongolic". In Janhunen, Juha (ed.). *The Mongolic Languages*. Routledge. p. 393 of pp. 391–402.
சவ் கெய் வான் நகரக் காட்சி
சவ் கெய் வான் நகரத்தின் ஒருபக்கக் காட்சி
**சவ் கெய் வான்** (Shau Kei Wan) அல்லது **சவ்கெய்வான்** என்பது ஹொங்கொங், ஹொங்கொங் தீவு பகுதியின் கிழக்கு மாவட்டத்தில் அமைந்துள்ள ஒரு நகரமாகும். இது சய் வான் நகருக்கு அன்மையில் உள்ள ஒரு நகராகும். இன்று ஹொங்கொங்கில் மக்கள் அடர்த்திமிக்க நகரங்களில் இதுவும் ஒன்றாகும்.

வரலாறு
------

சவ் கெய் வான் நகரப் பகுதி 18ம் நூற்றாண்டுகளின் உள்ளூர் மீனவர்கள், ஹொங்கொங்கில் அடிக்கடி வீசும் தைப்பூன் சூறாவளி காற்றின் போது பாதுகாப்பாக இருக்ககூடிய இடமென கண்டுபிடிக்கப்பட்டு படிப்படியாக குடியேறத்தொடங்கியுள்ளனர். 1841 ஆம் ஆண்டளவில் பிரித்தானியர் ஹொங்கொங்கை கைப்பற்றிய காலப்பகுதியின் கணக்கெடுப்பின் படி மக்கள் தொகை 200 பேர் மட்டுமே இருந்துள்ளனர். கடலோரங்களில் மீனவக் குடில்களும், மீன்ப்பிடி படகுகளும் மட்டுமே அப்போது காணப்பட்டுள்ளன. 1860களில் கடற்கொள்ளையர்களால் இப்பகுதி தாக்குதல்களுக்கும் உள்ளானது. அப்போதைய ஆளுநரான ரிட்சட் கிரேவ் மெக்டொனெல் என்பவரால் அத்தாக்குதல்கள் முறியடிக்கப்பட்டது. அதனைத்தொடர்ந்து அப்பகுதியில் காவல் துறை காப்பகம் ஒன்றையும் நிறுவி கடல் கொள்ளையருக்கு எதிரான சிறந்த பாதுக்காப்பு நடவடிக்கைகளும் மேற்கொள்ளப்பட்டன. அதன் பின்னர் அப்பகுதி பாதுகாப்பான பகுதியாக மாற்றம் பெறத்தொடங்கியது.

1911ல் சவ் கெய் வான் பகுதியின் மக்கள் தொகை 7,000 ஆக அதிகரித்தது. 1920களில் இப்பகுதி ஒரு தொழில் பேட்டையாக மாற்றம் பெற்றது. முதல் தொழிற்சாலையாக மின்விளக்கு உற்பத்தி நிலையம் இப்பகுதிக்கு நகர்த்தப்பட்டுள்ளது. அதனைத் தொடர்ந்து படிப்படியாக மீன்வணிகத்துறையாக வளர்ச்சிப் பெற்றது. 

இரண்டாம் உலகப் போர் காலத்தில் சீன பெருநிலப்பரப்பில் இருந்து பெருந்திரளான மக்கள் அதிகளாக ஹொங்கொங்கில் வந்து குவிந்த மக்களில், குறிப்பிட்டத் தொகையானோர் இந்த சவ் கெய் வான் பகுதியிலும் வந்து குவிந்தனர். இந்த அகதிகளின் வருகையானது சவ் கெய் வான் மலையடிவாரத்தில் 13 மலைக்கிராமங்களை தோற்றுவித்தது. அந்த கிராமங்களில் அதிகமானவை சேரிகளாகவும், சேரி வீடுகளாகவுமே இருந்தன. அம்மக்களின் உடல்நலக் கேடுகளும் தொடர்ச்சியாக ஏற்பட்டன. 1960களில் ஹொங்கொங் அரசாங்கம் மீண்டும் ஒரு மீள்திட்டமிடலை இந்த நிலப்பரப்பில் ஏற்படுத்தி, பொது மக்களுக்கான வசிப்பிடத் தொகுதிகளையும் கட்டத்தொடங்கியது. இத்திட்டங்கள் 1983கள் வரை தொடர்ந்த வண்ணம் இருந்தது. இருப்பினும் அக்காலப்பகுதியில் ஏற்பட்ட ஒரு பாரிய தீயணர்த்தம் அப்பகுதியில் உள்ள கடலோரச் சேரி வீடுகளை எல்லாம் தீக்கிரையாக்கியது. அதனைத் தொடர்ந்து அப்பகுதியில் இருந்த சேரி வீடுகளையெல்லாம் அரசாங்கம் புல்டோசர் போட்டு தரைமட்டமாக்கியதுடன், புதிய வசதிகளுடன் கூடிய மக்கள் வசிப்பிடத் தொகுதிகளை கட்டியது.

இன்று
-----

இன்று சவ் கெய் வான் பகுதி மக்கள் தொகை அதிகமான பகுதிகளில் ஒன்றாகியது. 19ம் நூற்றாண்டில் இந்த சவ் கெய் வான் கடலோரப் பகுதி மிகவும் சிறப்பான ஒரு மக்கள் வசிப்பிடப் பகுதியாக மாற்றம் பெற்றது.

வெளியிணைப்புகள்
---------------

விக்கிமீடியா பொதுவகத்தில்,  
 ***Shau Kei Wan***   
என்பதின் ஊடகங்கள் உள்ளன. 

* Eastern District Council
**மர்ரே ராஜம்** (*Murray S. Rajam*, நவம்பர் 22, 1904 - மார்ச் 13. 1986) என்பவர் தமிழகத்தின் ஒரு தொழிலதிபர், பதிப்பாளர், கொடையாளர் ஆவார்.

வாழ்க்கைக் குறிப்பு
-------------------

மர்ரே சாக்கை ராஜம் 1904, நவம்பர், 22 அன்று திருத்துறைப்பூண்டியிலிருந்து ஆறு கல் தொலைவிலுள்ள துளசாபுரம் என வழங்கும் சாக்கை என்னும் ஊரில் கோபாலையங்கார், கோமளத்தம்மாள் ஆகியோருக்கு பிறந்தவர். கணக்குத் தணிக்கைக்கை படிப்பை முடித்த ராஜம், சென்னையில் ஆங்கிலேயர்களால் நடத்தப்பட்ட ஏல நிறுவனமான மர்ரே நிறுவனத்தில் பணிக்குச் சேர்ந்தார். இந்திய விடுதலைக்குப்பிறகு ஆங்கிலேயர்கள் இந்தியாவை விட்டு வெளியேறியபோது இவர் தம் தமையனாருடன் சேர்ந்து இந்த நிறுவனத்தை ஏற்று நடத்தினார். பின்னாளில் மர்ரே ராஜம் என்று அவர் ஏற்று நடத்திய நிறுவனத்தின் பெயராலேயே அடையாளப்படுத்தப்பட்டார்.

அறக்கட்டளை துவக்கம்
-------------------

ராஜம் தன் முதுமைக் காலத்தில் மர்ரே நிறுவனத்தைத் தம் உறவினரிடம் ஒப்படைத்து, அவரிடமிருந்து பெற்றுவந்த பணத்தில் சில அறக்கட்டளைகள் நிறுவி, அறச்செயல்கள் செய்துவந்தார். கோயில்களுக்கும் நன்கொடைகள் பல வழங்கி வந்துள்ளார். இவ்வாறு அறச்செயல்கள் செய்து வந்த ராஜத்திற்கு 1940களில் பெ. நா. அப்புசாமி மூலமாகப் எஸ். வையாபுரிப்பிள்ளையின் தொடர்பு கிடைத்தது. வையாபுரிப்பிளையின் ஆலோசனையினால் தமிழிலக்கியங்களை மலிவுப்பதிப்பில் வெளியிடும் நோக்கத்துடன் ராஜம் வையாபுரிப்பிள்ளையை பதிப்பாசிரியராகக் கொண்டு பதிப்புப் பணிகளை தொடங்கினார். முதல் நூலாக, திவ்யபிரபந்தத்தின் முதலாயிரம் சந்தி பிரிக்கப்பட்டு 1955 இல் வெளியானது. எஸ். ராஜம், நெ 5, தம்புச்செட்டித் தெரு, சென்னை-01 என்ற முகவரியில் இருந்து பதிப்பகம் செயல்படத்தொடங்கியது.
வையாபுரிப்பிள்ளை, பெ. நா. அப்புசாமி, மு. சண்முகம் பிள்ளை, வி. மு. சுப்பிரமணிய ஐயர், பி. ஸ்ரீ ஆச்சார்யா, கி. வா. ஜகந்நாதன், தெ. பொ. மீனாட்சிசுந்தரம், ரா.பி. சேதுப்பிள்ளை முதலான தமிழறிஞர்களை உள்ளடக்கிய ஆசிரியர் குழுவைக் கொண்டு சாந்தி சாதனாவால் பழந்தமிழ் இலக்கியங்கள், இலக்கணங்கள் என்று 40 க்கும் மேற்பட்ட புத்தகங்களைத் தரமான அச்சில் மலிவு விலையில் வெளியிடப்பட்டன. குறிப்பாக இவர்கள் வெளியிட்ட பேரகராதிகளான வரலாற்று முறைத் தமிழ் இலக்கியப் பேரகராதி , தமிழ் கல்வெட்டுச் சொல்லகராதி ஆகியன குறிப்பிடத்தக்கன.

1960 இல் இலக்கிய வெளியீட்டிற்காக சாந்தி சாதனா என்ற அறக்கட்டளை, ஏழை மக்கள் இறுதிக்கடனுக்கு உதவ வகைசெய்யும் வகையில் **கிரியா சாதனா** அறக்கட்டளை, குழந்தைகள் படிப்பு, மேம்பாட்டிற்காக **சேவா சாதனா** என அறக்கட்டளைகளை ராஜம் ஏற்படுத்தினார்.

மறைவு
-----

அறச்செயல்களை செய்வதையே பெரும் தொண்டாகக் கருதி வாழ்ந்து வந்த சாக்கை ராஜம் 13.03.1986 இல் காலமானார்.

மேற்கோள்கள்
-----------

1. ↑  "Lesser known side of an auctioneer". *தி இந்து*. 26 மார்ச் 2012. 16 அக்டோபர் 2016 அன்று பார்க்கப்பட்டது.
2. ↑  இரா. வெங்கடேசன் (22 ஏப்ரல் 2011). "எளிய அமைப்பு, மலிவு விலை: சாக்கை ராஷம் பதிப்புகள்". *கட்டுரை*.. 2016-09-08 அன்று மூலம் பரணிடப்பட்டது. 16 அக்டோபர் 2016 அன்று பார்க்கப்பட்டது. External link in `|publisher=` (உதவி)
3. ↑  "மர்ரே ராஜமும் பொக்கிஷப் பதிப்புகளும்!". *கட்டுரை*. தி இந்து. 15 அக்டோபர் 2016. 16 அக்டோபர் 2016 அன்று பார்க்கப்பட்டது.
**மஸ்கான் சாவடி சந்தை** என்பது இந்திய ஒன்றியம், தமிழ்நாட்டின், தலைநகரான சென்னையில் ஞாயிறு தோறும் நடக்கும் செல்லப்பிராணிகளுக்கான ஒரு வாரச்சந்தை ஆகும்.

மஸ்கான் சந்தையானது சென்னையின் பிராட்வேயில் உள்ள அம்மன் கோயில் தெருவில் ஞாயிறு தோறும் நடக்கிறது. அம்மன் கோயில் தெருவுக்கு மஸ்கான் சாவடி என்ற பெயரும் உள்ளதால் இந்த சந்தை மஸ்கான் சாவடி சந்தை என்று அழைக்கப்படுகிறது. இந்த சந்தையானது ஞாயிறு அதிகாலை 4 மணிக்கு தொடங்கி நண்பகல் 12 மணிவரை நடக்கிறது. இந்த சந்தையில் பலவகையான பந்தையப் புறாக்கள், ஆடல்புறாக்கள், வேறு வகையான வளர்ப்புப் பறவைகள், வண்ண மீன்கள், பலவகையான கோழிகள், முயல்கள், நாய்கள், பறவைக் கூண்டுகள், நாய்ச் சங்கிலிகள், கழுத்துப் பட்டைகள், பறவைகளுக்கான தீனி போன்றவை விற்க்கப்படுகின்றன. இந்த சந்தையானது பிரித்தானியர் ஆட்சிக் காலத்தில் இறைச்சிக்காக துவக்கப்பட்டது. பின்னர் புறாவுக்கு முக்கியத்துவம் வாய்நதாக மாறியதாக கூறப்படுகிறது.

குறிப்புகள்
-----------

1. ↑  User, Super. "சென்னையின் பழமை மாறமல் இருக்கும் மஸ்கான் சாவடி சந்தை". *Newsj* (ஆங்கிலம்). 2021-09-17 அன்று மூலம் பரணிடப்பட்டது. 2021-09-17 அன்று பார்க்கப்பட்டது.
2. ↑  "Pets Market..! - Kungumam Tamil Weekly Magazine". *kungumam.co.in*. 2021-09-17 அன்று பார்க்கப்பட்டது.
3. ↑  வெ.நீலகண்டன். "ஆதி சென்னையின் அடையாளங்களாக மிஞ்சியிருக்கும் சந்தைகள்!".. 2021-09-17 அன்று பார்க்கப்பட்டது. External link in `|website=` (உதவி)
**மறம்** என்ற தமிழ்ச் சொல்லில் தீரம், வீரம், சினம், சீற்றம், வலிமை, ஆற்றல், வெற்றி, அமர், அழித்தல், கொல்லல் என பத்துப் பண்புகளும் அடங்கியிருக்கிறது. இவைகளைப் பற்றி "ஒப்பிலக்கிய நோக்கில் சங்க காலம்" என்ற நூலிலும் குறிப்பிடப்பட்டுள்ளது. []

பத்துப் பண்புகள்
----------------

மறம் என்ற சொல் குறிக்கும் பத்துப் பண்புகளின் விளக்கம் கீழே தரப்பட்டுள்ளது:

**தீரம்** : எதையும் துணிவுடன் செயல்படுத்தும் திறன்.

**வீரம்** : பராக்கிரமமான மனவலிமை, எச்சூழ்நிலையிலும் தளரா மனம், ஆயிரம் பேர் எதிர்கொண்டாலும் ஒற்றை ஆளாய் நின்று சமாளிக்கும் (எதிர்க்கும்) திறன்.

**வலிமை** : தனது நிலைபாட்டின் மீது உள்ள உறுதி, பலம். அதாவது நக்கீரன் தனது வாதத்தின் மீது வைத்துள்ள நிலைபாட்டை போல.

**ஆற்றல்** : எதையும் காலம் தாழ்த்தாமல் விரைவில் செய்து முடிக்க கூடிய திறன் கொண்டிருத்தல்.

**சினம்**  : கோபம்.

**சீற்றம்**  : அநீதிகளைக் கண்டு பொங்கி எழுதல் மற்றும் ஒரு செயலின் மீதான தீவிரம்.

**அமர்**  : உக்கிரமான போர்முறைகளில் கைதேர்ந்தவர்கள்; எச்செயலிலும் பின்வாங்காதவர்கள்.

**அழித்தல்** : ஒரு செயலுக்குத் தீர்க்கமான முடிவெடுத்தல்; அச்செயல் மீண்டும் உருப்பெறாமல்அழித்தல்.

**வெற்றி**  : செயல்களனைத்தையும் நீதிக்கு உடன்பட்டு களிப்புறுதல், தோல்விக்குத் தினம் தினம் முற்று வைத்தல்.

**கொல்லுதல்**: நீதிக்குத் தலைவணங்கல். மனுநீதி சோழனைப் போல, நீதிக்குப் பிறகே மற்றவை(பந்தபாசம்) எல்லாம்.
**மர்வான் கென்சாரி (Marwan Kenzari** (பிறப்பு: ஜ1983 சவரி 16, இவர் ஓர்துனிசிய-டச்சு நடிரும் மற்றும் நகைச்சுவையாள்ருமாவார் இவர் டச்சு மற்றும் ஆங்கில மொழித் திரைப்படங்களில் நடித்துள்ளார். *ஊல்ப்* என்ற படத்தில் நடித்ததற்காக 2013ஆம் ஆண்டில் சிறந்த நடிகருக்கான கோல்டன் கால்ஃப் விருதினை வென்றார்.

வாழ்க்கை மற்றும் தொழில்
-----------------------

கென்சாரி 1983 சனவரி 16 அன்று நெதர்லாந்தின் டென் ஹாக்கில் ஒரு தூனிசியக் குடும்பத்தில் பிறந்தார். இசைத்தொகுப்பான சிகாகோவின் டச்சு பதிப்பின் மூலம் இவர் ஒரு இளைஞனாக நடிக்கத் தொடங்கினார்.  இவர் 2008 முதல் தனது சொந்தநாடான நெதர்லாந்தில் திரைப்படங்கள் மற்றும் தொலைக்காட்சி தொடர்களில் நடித்து வருகிறார். 2009 இல் கென்சாரி மாஸ்ட்ரிக்ட் நாடகக்கலையில் பட்டம் பெற்றார். 2013ஆம் ஆண்டில், *ஊல்ப்* (2013) என்றத்திரைப்படத்தில் நடித்ததற்காக நெதர்லாந்து திரைப்பட விழாவில் சிறந்த நடிகருக்கான கோல்டன் கால்ஃப் விருதினை வென்றார். இந்த படம் உருசியத் திரைப்பட மொழிபெயர்ப்பாளர் ஆண்ட்ரி எஃப்ரெமோவ் என்பவரால் உருசிய மொழியில் மொழிபெயர்க்கப்பட்டு 2013 வோலோக்டா திரைப்பட விழாவில் திரையிடப்பட்டது. 2014ஆம் ஆண்டில், பெர்லின் சர்வதேச திரைப்பட விழாவில் *ஷூட்டிங் ஸ்டார்ஸ்* விருதை வென்றார். 

கென்சாரி அரபு, டச்சு, பிரஞ்சு மற்றும் ஆங்கிலம் பேசுகிறார்.  *கோலைட்* மற்றும் *பென்-ஹர்* என்ற ஆங்கில மொழி படங்களில் இவரைக் காணலாம். 

2019ஆம் ஆண்டில், வால்ட் டிஸ்னி நிறுவனத்தின் கற்பனைத் திரைப்படமான அலாவுதீன் என்பதில் கென்சாரி வில்லன் ஜாபராக நடித்திருந்தார்.   மே 2019 இல், கென்சாரி *தி ஓல்ட் கார்டின்* நடிகர்களுடன் சேர்ந்தார்.

குறிப்புகள்
-----------

1. ↑  "International Star You Should Know: Marwan Kenzari". *Variety*. 2014-03-14. 18 March 2015 அன்று பார்க்கப்பட்டது.
2. ↑  "Marwan Kenzari, The Netherlands". *Shooting Stars*. டிசம்பர் 20, 2014 அன்று மூலம் பரணிடப்பட்டது. March 18, 2015 அன்று பார்க்கப்பட்டது.
3. ↑  Kroll, Justin (2017-08-04). "Disney's Live-Action 'Aladdin' Reboot Casts 'Mummy' Actor as Jafar". *Variety*. August 4, 2017 அன்று பார்க்கப்பட்டது.
4. ↑  "Disney's Aladdin remake has finally found its Jafar". .
5. ↑  Kit, Borys (May 28, 2019). "Jafar Actor Marwan Kenzari Joins Charlize Theron in Action Thriller 'Old Guard' (Exclusive)". *The Hollywood Reporter*. May 28, 2019 அன்று பார்க்கப்பட்டது.

வெளி இணைப்புகள்
---------------

|  |  |
| --- | --- |
|  | விக்கிமேற்கோள் பகுதியில், இது தொடர்புடையவைகளைக் காண்க: ***மர்வான் கென்சாரி*** |

விக்கிமீடியா பொதுவகத்தில்,  
 ***மர்வான் கென்சாரி***   
என்பதின் ஊடகங்கள் உள்ளன. 

* அதிகாரப்பூர்வ இணையதளம்
* ஐ.எம்.டி.பி இணையத்தளத்தில் Marwan Kenzari
**சில்ரன் ஆப் ஜப்லாவி** ( அரபு மொழி: أولاد حارتنا‎, romanized: *ʾawlād ḥāratnā* *Children of Gebelawi*) என்பது எகிப்திய எழுத்தாளரும் நோபல் பரிசு பெற்றவருமான நாகுயிப் மஹபூஸின் புதினம் ஆகும். இது அதன் மாற்று மொழிபெயர்ப்பான ***சில்ட்ரன் ஆஃப் எவர் ஆலி*** என்ற பெயராலும் அறியப்படுகிறது..

சர்ச்சை
-------

இது முதலில் அரபு மொழியில் 1959 இல், *அல்-அஹ்ரம்* என்ற நாளிதழில் தொடராக வெளியிடப்பட்டது. அப்போது இது சமயவாதிகளால் கடுமையான எதிர்ப்பை எதிர்கொண்டது. *அல்-அஹ்ரமின்* ஆசிரியரான முகமது ஹெய்கலின் நண்பராக இருந்த ஜனாதிபதி கமல் அப்தெல் நாசரின் தலையீட்டால் அது முழுமையாக வெளியிடப்படவில்லை.  இதை பத்தகமாக வெளியிட அப்போதைய எகிப்தில் அரசு தடைசெய்தது. 

இது முதன்முதலில் லெபனானில் 1967 இல் அச்சிடப்பட்டது. பிலிப் ஸ்டீவர்ட்டின் ஆங்கில மொழிபெயர்ப்பு 1981 இல் வெளியிடப்பட்டது.

சுருக்கம்
---------

இக்கதையானது கறைபனையான 19 ஆம் நூற்றாண்டின் கெய்ரோவின் குறுந்தெருக்களில் நடப்பதாக எழுதப்பட்டுள்ளது. மூன்று ஏகத்துவ ஆபிரகாமிய சமயங்களின் (யூத சமயம், கிறிஸ்தவம், இஸ்லாம்) ஆகியவற்றின் அடிப்படை நம்பிக்கைகளை உருவகமாக கொண்டு இது எழுதப்பட்டுள்ளது.

இக்கதையில் வரும் பாத்திரமான ஜப்லாவி என்பது கடவுளைக் குறிக்கிறது என்று விமர்சகர்கள் கூறினர். மஹபூஸ் இதை நிராகரித்தார், "கடவுளுக்கு யாரையும் உதாரனம் காட்ட முடியாது. கடவுள் வேறு யாரைப் போலவும் இல்லை. கடவுள் பிரம்மாண்டமானவர்" என்று கூறினார். இந்த புதினமானது ஐந்து பகுதிகளைக் கொண்டதாக உள்ளது. புதினத்தின் முதல் பகுதியின் கதை மாந்தராக ஜப்லாவி ( கடவுள்), அத்ஹம் (ஆதாம் أدهم), உமைமா (ஏவால்), இத்ரீஸ் ( சாத்தான் ) ஆகியோர் உள்ளனர். இதில் தந்தையான ஜப்லாவியும் மகன்களாக அக்ஜம், இத்ரீஸ் ஆகியோர் உள்ளனர். இவர்களின் அடுத்தடுத்த தலைமுறையினர் கதையின் பிற பகுதிகின் நாயகர்களாக உள்ளனர். கதையின் அடுத்தடுத்த பகுதிகளின் நாயகர்களாக மோசே (கபல் جبل), இயேசு (ரிஃபா رفاعة), முகம்மது (காசிம் قاسم) ஆகியோரின் வாழ்க்கையை உருவகப்படுத்தி கூறுவதாக உள்ளது. ஒவ்வொரு நாயகர்களை பின்பற்றுபவர்கள் யூத சமயம், கிறிஸ்தவம், இஸ்லாம் ஆகியவற்றைக் குறிக்கும் குறுந்தெருவின் வெவ்வேறு பகுதிகளில் குடியேறுகிறார்கள். புதினத்தின்ன் ஐந்தாவது பிரிவின் கதாநாயகன் அரபா (عرفة) ஆவார். அரபா பாத்திரமானது நவீன அறிவியலைக் குறிக்கும் உருவகமாக உள்ளது. இவர் அனைத்து தீர்க்கதரிசிகளுக்கும் பின்னால் வருகிறார். அதே நேரத்தில் தீர்க்கதரிசிகளைப் பின்பற்றுபவர்கள் அனைவரும் அராபாவை தங்களுள் ஒருவராகக் கூறுகின்றனர்.

தமிழ் மொழிபெயர்ப்பு
-------------------

இந்த நூலை அரபு மொழியில் இருந்து நேரடியாக தமிழுக்கு *பஷீர் அகமது ஜமாலி*யால் *நம் சேரிப் பிள்ளைகள்* என்ற பெயரில் மொழிபெயர்க்கபட்டுள்ளது.

குறிப்புகள்
-----------

 

1. ↑  Karolides, Nicholas J. (2005). *120 banned books : censorship histories of world literature*. Bald, Margaret. Sova, Dawn B. Karolides, Nicholas J.. New York: Checkmark Books/Facts On File. பக். 214. பன்னாட்டுத் தரப்புத்தக எண்:0-8160-6504-7. இணையக் கணினி நூலக மையம்:56324787. .
2. ↑  Hafez, Sabry: "Introduction" to *The Cairo Trilogy*. Cairo: American University in Cairo Press, 2001. pg xxxiv.
3. ↑  முகமது ரியாஸ், கட்டுரை, படைப்புச் சுதந்திரம் விலக்கப்பட்ட கனியா? இந்து தமிழ், 17, சூலை, 2021
**ஜாரியா** (Jharia) இந்தியாவின் ஜார்க்கண்டு மாநிலத்தில் தன்பாத் மாவட்டத்தின் நிர்வாகத் தலைமையிடமான தன்பாத் நகரத்திற்கு தெற்கில் 8 கிமீ தொலைவில் அமைந்த ஊராகும். ஜாரியா 2006ல் தன்பாத் மாநகராட்சியுடன் இணைக்கபப்ட்டது. இந்நகரம் பல நிலக்கரிச் சுரங்கங்களால் பெயர் பெற்றது.

மக்கள் தொகையியல்
----------------

2001ம் ஆண்டு மக்கள் தொகை கணக்கெடுப்பின் படி, ஜாரியாவின் மக்கள் தொகை
81,979 ஆகும். 
அதில் ஆண்கள் 54%ம்; பெண்கள் 46% ஆக உள்ளனர். எழுத்தறிவு விகிதம் 68% ஆகும். ஆறு வயதிற்குட்பட்டவர்கள் 14% ஆக உள்ளனர்.

இடம்பெயர்வு
-----------

ஜாரியாவின் நிலக்கரிச் சுரங்கங்களில் அடிக்கடி ஏற்படும் கட்டுப்படுத்த முடியாத தீயாலும், நிலத்தின் மேற்பரப்பில் ஏற்படும் பெரும் வெடிப்புகளாலும், மக்கள் ஜாரியாவில் நிம்மதியாக வாழ்க்கை வாழ இயலாதபடியால், ஜாரியாவை விட்டு வெளி இடங்களுக்கு இடம் பெயர ஜார்கண்ட் மாநில அரசு ஏற்பாடு செய்துள்ளது. இதனால் ஜாரியாவின் சுரங்கங்களிலிருந்து இன்னும் வெட்டி எடுக்க வேண்டிய 60,000 கோடி (US$12 billion) மதிப்புள்ள நிலக்கரி வளங்களை அரசு எளிதாக சுரண்டி எடுக்க வசதியாக இருக்கும் எனக் கருதப்படுகிறது.

நிலக்கரி சுரங்கங்கள்
--------------------

ஜாரியா நிலக்கரி சுரங்கம்
தாமோதர் ஆற்று படுகையில் உள்ள ஜாரியாவில் 110 சதுர கிலோ மீட்டர் பரப்பில், நிலத்தடி நிலக்கரி சுரங்கங்களும், திறந்த வெளி நிலக்கரி சுரங்கங்களும் உள்ளது.

ஜாரியாவில் 1894 ஆண்டு முதல் நிலக்கரியை சுரங்கங்கள் வெட்டி எடுக்கப்படுகிறது. இச்சுரங்கங்கள் 1971ல் பொதுவுடைமையாக்கப்பட்டது. ஜாரியாவைச் சுற்றி இரும்பாலைகள் மற்றும் உருக்காலைகள் உள்ளது.

### நிலக்கரி சுரங்க தீ

ஜாரியாவின் 70 நிலக்கரி சுரங்கங்களிலிருந்து 1916 முதல் நிலக்கரி தீயினால் பற்றி எரிகிறது.
 சுரங்கத் துறையால் கட்டுப்படுத்த இயலாத இந்நிலக்கரிச் சுரங்கத் தீயை இதுவரை அணைக்க இயலவில்லை. இதனால் இப்பகுதி முழுவதும் கரியமில வாயு மற்றும் நிலக்கரி துகள்களின் மாசு படர்ந்துள்ளதால் மக்களின் உடல் நலம் குன்றியுள்ளது. மேலும் நிலக்கரி சுரங்கத் தீயால், நிலத்தின் மேற்பரப்புகள் வெடித்து பெரும் பள்ளங்கள் உருவாகிறது.

இதனையும் காண்க
--------------

* 1965 தன்பாத் நிலக்கரிச் சுரங்கப் பேரழிவு
* தன்பாத் மாவட்டம்

மேற்கோள்கள்
-----------

1. ↑
2. ↑  "Dhanbad Municipal Corporation". DMC. 15 October 2017 அன்று மூலம் பரணிடப்பட்டது. 15 October 2017 அன்று பார்க்கப்பட்டது.
3. ↑  "Jharkhand cities and town, world-gazetteer.com". 2011-05-22 அன்று மூலம் பரணிடப்பட்டது.
4. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலம் பரணிடப்பட்டது. 2008-11-01 அன்று பார்க்கப்பட்டது.
5. 1 2 3  "Jharia to be shifted, The Times of India, 31 Aug 2006". 2012-10-19 அன்று மூலம் பரணிடப்பட்டது. 2017-10-19 அன்று பார்க்கப்பட்டது.
6. ↑  "The Jharia coal field fire". 2007-07-13 அன்று மூலம் பரணிடப்பட்டது. 2017-10-19 அன்று பார்க்கப்பட்டது.
7. ↑  Hindustan Times, December 15, 2007
[*தொடர்பிழந்த இணைப்பு*]
8. ↑  இந்தியாவின் 'தீ நகரத்தின்' நரக வாழ்க்கை: மெல்ல மெல்ல பூமியில் புதையும் துயரம்

வெளி இணைப்புகள்
---------------

* Official data on Jharia Block பரணிடப்பட்டது 2007-06-30 at the வந்தவழி இயந்திரம்
* Official map of Dhanbad district பரணிடப்பட்டது 2017-10-16 at the வந்தவழி இயந்திரம்
* JHARIA BURNING – Track the heat. Locate the people, the coal and the fire பரணிடப்பட்டது 2017-10-26 at the வந்தவழி இயந்திரம்
* Pictures of the coal town of Jharia